

Κθ35οη: 8ί9Β 
(βΓηϋθάϋθϋ) 

1_οο3ΐϊοη: ΑΙίιβηΙ ΕϋιηϊΚο 
Τγρο9Γ3(ίο < 


4591 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 334 

13 Φεβρουάριου 2014 


ΑΠΟΦΑΣΕΙ Σ 

Αριθμ. οικ. 5017 

Καθορισμός της διαδικασίας επιλογής των προς μετά¬ 
ταξη ή μεταφορά υπαλλήλων, των κριτηρίων επιλο¬ 
γής και κατάταξής τους, καθώς και του τρόπου μορι- 
οδότησής τους για την εφαρμογή του Προγράμματος 
Εθελοντικής Ενδοαυτοδιοικητικής Κινητικότητας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 30 του ν. 4223/2013 (Α' 287) 
«Ενιαίος Φόρος Ιδιοκτησίας Ακινήτων και άλλες διατάξεις», 

2. Τ ις διατάξεις του άρθρου 29 του ν. 4223/2013 (Α' 287) 
«Ενιαίος Φόρος Ιδιοκτησίας Ακινήτων και άλλες διατάξεις», 

3. Το αριθ. 119/2013 Προεδρικό διάταγμα «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (Α' 153), 

4. Τις διατάξεις της υπ’ αριθμ. Υ305/1-7-2013 απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Εσωτερικών, Λεωνίδα Γρηγο- 
ράκου» (Β' 1628), όπως τροποποιήθηκε με την υπ’ αριθμ. 
Υ385/30-8-2013 (Β' 2164) όμοια απόφαση. 

5. Το γεγονός ότι από τις διατάξεις της παρούσης, 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Σκοπός 

Σκοπός της απόφασης αυτής είναι η ρύθμιση ειδικό¬ 
τερων θεμάτων σχετικών με: 

α) τη διαδικασία επιλογής των προς μετάταξη ή με¬ 
ταφορά των υπαλλήλων σύμφωνα με τις διατάξεις του 
άρθρου 30 του ν. 4223/2013 
β) τα αναγκαία δικαιολογητικά, 
γ) τα επιμέρους κριτήρια μοριοδότησης και 
δ) τον αριθμό των μορίων που αντιστοιχούν στα επι¬ 
μέρους κριτήρια. 

Άρθρο 2 

Διαδικασία και κριτήρια αξιολόγησης 
για τη μετάταξη ή μεταφορά 

1. Η μετάταξη μόνιμων υπαλλήλων και η μεταφορά 
υπαλλήλων με σχέση εργασίας ιδιωτικού δικαίου αορί¬ 


στου χρόνου που υπηρετούν σε υπηρεσίες των Οργα¬ 
νισμών Τοπικής Αυτοδιοίκησης (Ο.Τ.Α.) πρώτου βαθμού, 
της Κεντρικής Ένωσης Δήμων Ελλάδος, της'Ενωσης Πε¬ 
ριφερειών Ελλάδος, των Περιφερειακών Ενώσεων Δήμων 
και του Ινστιτούτου Τοπικής Αυτοδιοίκησης, σε κενές ή 
συνιστώμενες με την πράξη μετάταξης θέσεις αντίστοι¬ 
χου κλάδου ή ειδικότητας άλλων ΟΤΑ α' και β' βαθμού, 
της Κεντρικής Ένωσης Δήμων Ελλάδας, της Ένωσης 
Περιφερειών Ελλάδος και των Περιφερειακών Ενώσεων 
Δήμων, ιδίως για την κάλυψη υπηρεσιακών αναγκών και 
την καλύτερη αξιοποίηση του ανθρώπινου δυναμικού, 
γίνονται σύμφωνα με τα κριτήρια και τη διαδικασία των 
ειδικότερων ρυθμίσεων των επόμενων παραγράφων. 

2. Κατόπιν σχετικής πρόσκλησης, το αίτημα που υπο¬ 
βάλει το αρμόδιο προς διορισμό όργανο του φορέα υπο¬ 
δοχής αποστέλλεται στο Υπουργείο Εσωτερικών, εντός 
προθεσμίας οριζομένης από το Υπουργείο Εσωτερικών, 
και προσδιορίζει ακριβώς τον αριθμό του αναγκαίου 
προσωπικού κατά κατηγορία, κλάδο και ειδικότητα (υφι¬ 
στάμενη ή συναφή), τα τυχόν πρόσθετα προσόντα που 
ο φορέας υποδοχής κρίνει απαραίτητα για την κάλυψη 
της υπηρεσιακής ανάγκης, και συνοδεύεται από αιτιο¬ 
λόγηση του αιτήματος, καθώς επίσης και από βεβαίωση 
ύπαρξης των αναγκαίων πιστώσεων. 

3. Μετά τη συγκέντρωση των αιτιολογημένων αιτημά¬ 
των των φορέων υποδοχής, εκδίδεται και δημοσιεύεται 
στην Εφημερίδα της Κυβερνήσεως, μετά από γνώμη του 
ΑΣΕΠ, η Ανακοίνωση του Υπουργείου Εσωτερικών που 
προβλέπεται στο εδάφιο β' της παρ. 1 του άρθρου 30 
του ν. 4223/2013. 

Με την ανακοίνωση καθορίζονται: 

α) οι φορείς από τους οποίους δύναται να προέλθει 
προσωπικό προς μετάταξη/μεταφορά (φορείς προέ¬ 
λευσης), 

β) οι φορείς στους οποίους θα μεταταχθεί/μεταφερθεί 
το προσωπικό (φορείς υποδοχής) 

γ) ο αριθμός των υπαλλήλων που θα μεταταγεί/με- 
ταφερθεί σε κάθε φορέα ανά κατηγορία, κλάδο ή και 
ειδικότητα, 

δ) τα απαιτούμενα προσόντα. 

4. Με την ίδια ανακοίνωση καλούνται, εντός αποκλει¬ 
στικής προθεσμίας δέκα (10) ημερών από την έκδοσή 
της, οι υπάλληλοι που ενδιαφέρονται, να υποβάλουν 
Αίτηση - Υπεύθυνη Δήλωση στην υπηρεσία προσωπικού 
του φορέα προέλευσης. Η χρήση προτυποποιημένων 

από το ΑΣΕΠ εντύπων αιτήσεων - υπεύθυνων δηλώσεων 
είναι υποχρεωτική για όλους τους συμμετέχοντες στη 
διαδικασία. Μαζί με την Αίτηση - Υπεύθυνη Δήλωση ο 
ενδιαφερόμενος πρέπει να υποβάλει κάθε δικαιολογη- 
τικό απαραίτητο για τη βαθμολόγηση των σχετικών 
κριτηρίων, ιδίως όταν αυτό δεν περιλαμβάνεται στον 
υπηρεσιακό του φάκελο. 

Με την Αίτηση - Υπεύθυνη Δήλωση οι ενδιαφερόμενοι 
δηλώνουν, με σειρά προτίμησης, τους φορείς υποδοχής 
στους οποίους επιθυμούν να μεταταχθούν ή να μετα¬ 
φερθούν. Η επιλεγείσα σειρά προτίμησης είναι δεσμευ¬ 
τική για τον υπάλληλο. 

5. Εντός προθεσμίας τεσσάρων (4) ημερών από την 
ημερομηνία λήξης της προθεσμίας υποβολής των αιτή¬ 
σεων, η υπηρεσία προσωπικού του φορέα προέλευσης 
συμπληρώνει τα έντυπα αιτήσεων - υπεύθυνων δηλώ¬ 
σεων των υπαλλήλων κατά το μέρος που της αναλογεί 
(μεταφορά ορθών στοιχείων στις ειδικές στήλες των 
αιτήσεων), τα οποία κοινοποιεί στους ενδιαφερομένους 
με σχετικό αποδεικτικό επίδοσης. 

Εν συνεχεία τάσσεται αποκλειστική προθεσμία τριών 
(3) ημερών από την κοινοποίηση ώστε όσοι υπάλληλοι 
αμφισβητούν την ορθότητα της αποτύπωσης των προ¬ 
σόντων τους να υποβάλουν αίτηση διόρθωσης στοι¬ 
χείων ενώπιον της υπηρεσίας προσωπικού του φορέα 
προέλευσης, η οποία τις εξετάζει εντός προθεσμίας 
τριών (3) ημερών από την παραλαβή τους. Σε περίπτωση 
που κάνει αποδεκτή την αίτηση διόρθωσης στοιχείων, 
διορθώνει αναλόγως το σχετικό έντυπο της αίτησης - 
υπεύθυνης δήλωσης του υπαλλήλου. Τυχόν μη αποδε¬ 
κτές αιτήσεις διόρθωσης στοιχείων διαβιβάζονται με 
την παράθεση ειδικής αιτιολογίας αυθημερόν στο ΑΣΕΠ. 

Κατόπιν και εντός της οριζόμενης στο εδάφιο ε’ της 
παρ. 1 του ανωτέρω αρ. 30 του ν. 4223/2013 προθεσμίας, 
οι υπηρεσίες προσωπικού συντάσσουν και αποστέλλουν 
στο ΑΣΕΠ πίνακες συνδρομής κριτηρίων όλων των μό¬ 
νιμων και των με σχέση εργασίας ιδιωτικού δικαίου 
αορίστου χρόνου υπαλλήλων τους, οι οποίοι υπέβαλαν 
εμπροθέσμως αίτηση για τη μετάταξη/μεταφορά τους 
σύμφωνα με το Πρόγραμμα εθελοντικής ενδοαυτοδιοι- 
κητικής κινητικότητας. Οι πίνακες συντάσσονται σε ψη¬ 
φιακή μορφή, σύμφωνα με ενιαίο λογισμικό που παρέχει 
για το σκοπό αυτό το ΑΣΕΠ, κατά κατηγορία και κλάδο 
ή και ειδικότητα και βεβαιώνουν για κάθε υπάλληλο που 
έχει υποβάλει αίτηση τη συνδρομή των κριτηρίων των 
Πινάκων I, II, III και IV του Παραρτήματος Α'της παρούσας. 

6. Εντός προθεσμίας δέκα πέντε (15) ημερών από την 
παραλαβή του τελευταίου πίνακα συνδρομής κριτηρίων, 
το ΑΣΕΠ, κατ’ αναλογία των διατάξεων του άρθρου 18 
του ν. 2190/1994, με βάση τους πίνακες συνδρομής κριτη¬ 
ρίων που έχει παραλάβει από τις υπηρεσίες προσωπικού 
των φορέων προέλευσης, εξετάζει τις τυχόν μη αποδε¬ 
κτές αιτήσεις διόρθωσης στοιχείων και προβαίνει στη 
μοριοδότηση και εν γένει αποτίμηση των προσόντων 
των υπαλλήλων. Κατόπιν εκδίδει: α) Πίνακα Κατάτα¬ 
ξης κατά φθίνουσα σειρά βαθμολογίας ανά κατηγορία, 
κλάδο ή/και ειδικότητα και β) Ενιαίο Πίνακα Διάθεσης 
υπαλλήλων ανά φορέα υποδοχής, λαμβάνοντας υπόψη 
τη μοριοδότηση, τις προτιμήσεις των υπαλλήλων και τις 
προς κάλυψη θέσεις στους φορείς υποδοχής. 

Πλήρωση κενών θέσεων από αδιάθετους συμμετέχο¬ 
ντες, οι οποίοι δεν τις έχουν συμπεριλάβει μεταξύ των 
προτιμήσεών τους, δεν επιτρέπεται. 


7. Με μέριμνα του ΑΣΕΠ οι πίνακες κατάταξης και 
διάθεσης διαβιβάζονται στο Υπουργείο Εσωτερικών 
το οποίο τους διαβιβάζει αμελλητί στις αρμόδιες υπη¬ 
ρεσίες προσωπικού των φορέων προέλευσης και των 
φορέων υποδοχής. 

8. Για την ολοκλήρωση της μετάταξης απαιτείται η 
σύμφωνη γνώμη του αρμοδίου προς διορισμό οργάνου 
του φορέα προέλευσης. Η γνώμη του αρμοδίου προς 
διορισμό οργάνου του φορέα προέλευσης αποστέλλεται 
εντός προθεσμίας πέντε (5) ημερών από τη λήψη του 
Ενιαίου Πίνακα Διάθεσης του ΑΣΕΠ, στο φορέα υποδο¬ 
χής και στον οικείο Γ ενικό Γ ραμματέα Αποκεντρωμένης 
Διοίκησης του φορέα υποδοχής, με κοινοποίηση στο 
Υπουργείο Εσωτερικών. Εάν, εντός της προθεσμίας των 
πέντε (5) ημερών δεν εκδοθεί σύμφωνη ή αρνητική γνώμη, 
τεκμαίρεται η σύμφωνη γνώμη του φορέα προέλευσης 
για την ολοκλήρωση της μετάταξης. Εάν για τη μετάταξη 
του υπαλλήλου εκδοθεί εμπροθέσμως αρνητική γνώμη 
του φορέα προέλευσης, αυτός διαγράφεται από τον Ενι¬ 
αίο Πίνακα Διάθεσης καθώς και από τον Πίνακα Κατάτα¬ 
ξης κατά φθίνουσα σειρά βαθμολογίας και με απόφαση 
του ΑΣΕΠ τη θέση του καταλαμβάνει ο επόμενος στη 
σειρά κατάταξης αδιάθετος υπάλληλος ο οποίος συμπε¬ 
ριέλαβε μεταξύ των προτιμήσεών του τη συγκεκριμένη 
θέση. Ο ανασυνταχθείς Ενιαίος Πίνακας Διάθεσης με 
τους αναπληρωματικούς επιλεγέντες αποστέλλεται εκ 
νέου από το ΑΣΕΠ στο Υπουργείο Εσωτερικών. 

9. Ακολούθως, εντός προθεσμίας πέντε (5) ημερών 
από τη λήψη ή την τεκμαιρόμενη έκδοση της σύμφωνης 
γνώμης του φορέα προέλευσης, εκδίδεται Απόφαση 
μετάταξης/μεταφοράς από το αρμόδιο προς διορισμό 
όργανο του φορέα υποδοχής. Η Απόφαση δημοσιεύε¬ 
ται στην Εφημερίδα της Κυβερνήσεως με μέριμνα του 
οικείου Γ ενικού Γ ραμματέα Αποκεντρωμένης Διοίκησης. 

10. Τα επιμέρους κριτήρια μοριοδότησης για την επι¬ 
λογή του προσωπικού που μετατάσσεται ή μεταφέ- 
ρεται σύμφωνα με τις διατάξεις του άρθρου 30 του 
ν. 4223/2013 και ο αριθμός μορίων που αντιστοιχούν σε 
αυτά ανά κατηγορία υπαλλήλων παρατίθενται στους 
Πίνακες I, II και III του Παραρτήματος Α' της παρούσας. 

11. Σε περίπτωση ισοβαθμίας υπαλλήλων λαμβάνο- 
νται υπόψη τα κριτήρια μοριοδότησης που παρατίθενται 
στον Πίνακα IV του Παραρτήματος Α' της παρούσας. 

Αρθρο 3 

Αρνητική μοριοδότηση πειθαρχικών ποινών 

Γ ια την αξιολόγηση των υπαλλήλων για τη μετάταξη/ 
μεταφορά τους, λαμβάνονται υπόψη για την αρνητική 
μοριοδότηση αυτών οι πειθαρχικές ποινές για τις οποίες 
έχουν εκδοθεί τελεσίδικες πειθαρχικές αποφάσεις, υπό 
την προϋπόθεση ότι δεν έχουν διαγράφει από το προ¬ 
σωπικό τους μητρώο σύμφωνα με τις οικείες διατάξεις. 

Αρθρο 4 
Παραρτήματα 

Τα προσαρτώμενα στην παρούσα απόφαση Παραρτή¬ 
ματα Α', Β' αποτελούν αναπόσπαστο τμήμα της. 

Άρθρο 5 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΠΑΡΑΡΤΗΜΑ Α': 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ ΓΙΑ ΤΗΝ ΑΠΟΤΙΜΗΣΗ ΠΡΟΣΟΝΤΩΝ 
_ ΤΩΝ προς ΜΕΤΑΤΑΞΗ/ΜΕΤΑΦΟΡΑ ΥΠΑΛΛΗΛΩΝ _ 


ΠΙΝΑΚΑΣ I 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ ΚΑΤΗΓΟΡΙΑ ΠΡΟΣΩΠΙΚΟΥ ΠΕ ΚΑΙ ΤΕ 


ΚΡΙΤΗΡΙΑ 

ΜΟΡΙΑ 



1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 42 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

ΒΑΘΜΟΣ ΠΤΥΧΙΟΥ 
χ 0,5 

5 

ΔΕΥΤΕΡΟΣ ΤΙΤΛΟΣ ΣΠΟΥΔΩΝ 
(της ίδιας κατηγορίας 
με το βασικό τίτλο σπουδών) 


4 

ΔΙΔΑΚΤΟΡΙΚΟ ΔΙΠΛΩΜΑ 

Συναφές με το αντικείμενο 
του Φορέα 

7 

ΜΕΤΑΠΤΥΧΙΑΚΟΣ ΤΙΤΛΟΣ ΣΠΟΥΔΩΝ 

Συναφής με το αντικείμενο 
του φορέα 

4 

ΑΠΟΦΟΙΤΗΣΗ ΑΠΟ ΤΗΝ ΕΣΔΔ Η' 

ΤΗΝ ΕΣΤΑ 


5 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

Αριστη γνώση 

4 

Πολύ καλή γνώση 

3 

Καλή γνώση 

1 

Γνώση Χειρισμού 

Ηλεκτρονικού Υπολογιστή 


4 

Επιμόρφωση 

στο ΙΝΕΠ του ΕΚΔΔΑ σε βάθος δεκαετίας 
(ανά επιμορφωτικό πρόγραμμα και έως 5) 

1 μόριο 

5 

2. ΤΡΟΠΟΣ ΕΙΣΑΓΩΓΗΣ 

ΣΤΗ ΔΗΜΟΣΙΑ ΔΙΟΙΚΗΣΗ 


5 

ΓΡΑΠΤΟΣ ΔΙΑΓΩΝΙΣΜΟΣ Ή 
ΕΙΣΑΓΩΓΙΚΟΣ ΔΙΑΓΩΝΙΣΜΟΣ ΕΣΔΔ/ 
ΕΣΤΑ Ή ΔΙΟΡΙΣΜΟΣ/ΠΡΟΣΛΗΨΗ ΚΑΤΑ 
ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ 
ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΡ. 18 ΤΟΥ 

Ν. 2190/1994 


5 

3. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 53 

ΕΤΗ ΥΠΗΡΕΣΙΑΣ 

Για τα πρώτα δώδεκα 
(12) έτη 

(αριθμός ετών χ 1) 

12 

Για τα επόμενα 10 έτη 
(αριθμός ετών χ 0,8) 

8 

ΥΠΗΡΕΣΙΑ ΣΕ ΘΕΣΗ ΕΥΘΥΝΗΣ 

Προϊσταμένου Γενικής 
Διεύθυνσης 

9 

Προϊσταμένου Διεύθυνσης 

5 

Προϊσταμένου Τμήματος 

4 

Προϋπηρεσία σε φορείς Τοπικής 
Αυτοδιοίκησης 

(πιαχ 15 έτη χ 1 μόριο 
για κάθε έτος) 

15 

4. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

Στέρηση δικαιώματος προαγωγής από 

1 έως 5 έτη 

Στέρηση δικαιώματος συμμετοχής σε 
διαδικασία επιλογής Προϊσταμένου 
οργανικής μονάδας οποιουδήποτε 
επιπέδου από 1 έως 5 έτη 
Αφαίρεση της άσκησης των καθηκόντων 
προϊσταμένου οργανικής μονάδας 
οποιουδήποτε επιπέδου για τη θητεία 
ή το υπόλοιπό της 


-20 

- Υποβιβασμός έως 2 βαθμούς 
- Προσωρινή παύση από 3 έως 12 μήνες 


-30 

με πλήρη στέρηση αποδοχών 




ΠΙΝΑΚΑΣ II 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ ΚΑΤΗΓΟΡΙΑ ΠΡΟΣΩΠΙΚΟΥ ΔΕ 


ΚΡΙΤΗΡΙΑ 

ΜΟΡΙΑ 

1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 45 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

ΒΑΘΜΟΣ ΑΠΟΛΥΤΗΡΙΟΥ 
χ 1 

20 

ΜΕΤΑΛΥΚΕΙΑΚΕΣ ΣΠΟΥΔΕΣ 


4 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

Αριστη γνώση 

3 

Πολύ καλή γνώση 

2 

Καλή γνώση 

1 

Γνώση Χειρισμού Ηλεκτρονικού Υπολογιστή 


5 

Επιμόρφωση στο ΙΝΕΠ του ΕΚΔΔΑ σε βάθος 
δεκαετίας (ανά επιμορφωτικό πρόγραμμα 
και έως 10) 

1 μόριο 

10 

2. ΤΡΟΠΟΣ ΕΙΣΑΓΩΓΗΣ 

ΣΤΗ ΔΗΜΟΣΙΑ ΔΙΟΙΚΗΣΗ 


5 

ΓΡΑΠΤΟΣ ΔΙΑΓΩΝΙΣΜΟΣ Ή ΔΙΟΡΙΣΜΟΣ/ 
ΠΡΟΣΛΗΨΗ ΚΑΤΑ ΠΡΟΤΕΡΑΙΟΤΗΤΑ ΜΕΣΩ 
ΑΣΕΠ ΜΕ ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΡ. 18 
ΤΟΥ Ν. 2190/1994 


5 

3. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 50 

ΕΤΗ ΥΠΗΡΕΣΙΑΣ 

Για τα πρώτα οκτώ (8) 
έτη 

(αριθμός ετών χ 1) 

8 

Γ ια τα επόμενα 10 έτη 
(αριθμός ετών χ 0,4) 

4 

ΥΠΗΡΕΣΙΑ ΣΕ ΘΕΣΗ ΕΥΘΥΝΗΣ 

Προϊσταμένου 

Διεύθυνσης 

13 

Προϊσταμένου Τμήματος 

10 

Προϋπηρεσία σε φορείς 

Τοπικής Αυτοδιοίκησης 

Μαχ 15 έτη 

(1 μόριο για κάθε έτος) 

15 

3. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

Στέρηση δικαιώματος προαγωγής 
από 1 έως 5 έτη 

Στέρηση δικαιώματος συμμετοχής σε 
διαδικασία επιλογής Προϊσταμένου 
οργανικής μονάδας οποιουδήποτε επιπέδου 
από 1 έως 5 έτη 

Αφαίρεση της άσκησης των καθηκόντων 
προϊσταμένου οργανικής μονάδας 
οποιουδήποτε επιπέδου για τη θητεία 
ή το υπόλοιπό της 


-20 

- Υποβιβασμός έως 2 βαθμούς 
- Προσωρινή παύση από 3 έως 12 μήνες με 
πλήρη στέρηση αποδοχών 


-30 

ΠΙΝΑΚΑΣ III 

ΒΑΘΜΟΛΟΓΟΥΜΕΝΑ ΚΡΙΤΗΡΙΑ ΚΑΤΗΓΟΡΙΑ ΠΡΟΣΩΠΙΚΟΥ ΥΕ 


ΚΡΙΤΗΡΙΑ 

ΜΟΡΙΑ 




1. ΤΥΠΙΚΑ ΠΡΟΣΟΝΤΑ 


ΜΕΓΙΣΤΟ 34 

ΒΑΣΙΚΟΣ ΤΙΤΛΟΣ ΣΠΟΥΔΩΝ 

ΒΑΘΜΟΣ χ 1,3 

26 

ΓΝΩΣΗ ΞΕΝΗΣ ΓΛΩΣΣΑΣ 
(μοριοδοτούνται μέχρι 2 ξένες γλώσσες) 

Αριστη γνώση 

3 

Πολύ καλή γνώση 

2 

Καλή γνώση 

1 

Επιμόρφωση στο ΙΝΕΠ του ΕΚΔΔΑ σε 
βάθος δεκαετίας (έστω 1 πρόγραμμα) 

2 μόρια 

2 

2. ΤΡΟΠΟΣ ΕΙΣΑΓΩΓΗΣ ΣΤΗ ΔΗΜΟΣΙΑ 
ΔΙΟΙΚΗΣΗ 


5 

ΔΙΟΡΙΣΜΟΣ/ΠΡΟΣΛΗΨΗ ΚΑΤΑ 
ΠΡΟΤΕΡΑΙΟΤΗΤΑ ΜΕΣΩ ΑΣΕΠ ΜΕ 
ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΡ. 18 ΤΟΥ 

Ν. 2190/1994 


5 

3. ΔΙΟΙΚΗΤΙΚΗ ΕΜΠΕΙΡΙΑ 


ΜΕΓΙΣΤΟ 41 

ΕΤΗ ΥΠΗΡΕΣΙΑΣ 

Για τα πρώτα 10 έτη 
(αριθμός ετών χ 2) 

20 

Για τα επόμενα 20 έτη 
(αριθμός ετών χ 0,55) 

11 

Προϋπηρεσία σε φορείς Τοπικής 
Αυτοδιοίκησης 

Μ αχ 5 έτη 

(2 μόρια για κάθε έτος) 

10 




4. ΟΙΚΟΓΕΝΕΙΑΚΗ ΚΑΤΑΣΤΑΣΗ 


20 

Αριθμός προστατευομένων τέκνων 

Για κάθε τέκνο χ 4 


Μέγιστος αριθμός μοριοδοτούμενων 
τέκνων πέντε 



5. ΠΕΙΘΑΡΧΙΚΕΣ ΠΟΙΝΕΣ 



Πρόστιμο έως τις αποδοχές 12 μηνών 


-10 

Στέρηση δικαιώματος προαγωγής από 1 
έως 5 έτη 


-20 

- Υποβιβασμός έως 2 βαθμούς 
- Προσωρινή παύση από 3 έως 12 μήνες με 
πλήρη στέρηση αποδοχών 


-30 


ΠΙΝΑΚΑΣ IV 

ΠΕΡΙΠΤΩΣΕΙΣ ΙΣΟΒΑΘΜΙΑΣ 


ΚΡΙΤΗΡΙΑ 


ΜΟΡΙΑ 

ΟΙΚΟΓΕΝΕΙΑΚΗ ΚΑΤΑΣΤΑΣΗ 



ΕΓΓΑΜΟΣ 


2 

ΑΡΙΘΜΟΣ ΠΡΟΣΤΑΤΕΥΟΜΕΝΩΝ 
ΤΕΚΝΩΝ 

Γ ια κάθε τέκνο χ 4 


Σε περίπτωση νέας ισοβαθμίας 
προηγείται ο υπάλληλος με το 
χαμηλότερο συνολικό δηλωθέν 
οικογενειακό εισόδημα 

ΠΑΡΑΡΤΗΜΑ Β' 

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ 

I. Απαραίτητα επικυρωμένα δικαιολογητικά με τα 
οποία αποδεικνύεται η γνώση ξένης γλώσσας. 

Η γνώση ξένης γλώσσας αποδεικνύεται με βάση το 
άρθρο 28 του Π.Δ. 50/2001 «Καθορισμός προσόντων δι¬ 
ορισμού σε θέσεις φορέων του δημόσιου τομέα», όπως 
αυτό ισχύει (ΦΕΚ 39/Α'). 

II. Για τη διαπίστωση της γνώσης χειρισμού Η/Υ εφαρ¬ 
μόζονται οι σχετικοί για το διορισμό/πρόσληψη σε φο¬ 
ρείς του δημόσιου τομέα τρόποι απόδειξης (άρθρο 26 
του Π.Δ. 50/2001 όπως ισχύει). 

III. ΤΙΤΛΟΙ ΣΠΟΥΔΩΝ 

Για την κατηγορία Πανεπιστημιακής ή Τεχνολογικής 
Εκπαίδευσης: 

Επικυρωμένη φωτοτυπία του τίτλου σπουδών στον οποίο 
να αναγράφεται ο ακριβής βαθμός, η ημερομηνία και το 
έτος κτήσης αυτού. Σε περίπτωση που ο βαθμός εκφρά¬ 
ζεται με αξιολογικό χαρακτηρισμό ή με ακέραιο αριθμό 
πρέπει να υποβληθεί και βεβαίωση της οικείας σχολής 
για τον ακριβή αριθμητικό βαθμό, με δύο δεκαδικά ψηφία. 

Για τους τίτλους Πανεπιστημιακής Εκπαίδευσης: όπου 
ως προσόν μετάταξης/μεταφοράς ορίζεται πτυχίο ή δί¬ 
πλωμα Α.Ε.Ι. ή Ελληνικού Ανοικτού Πανεπιστημίου (Ε.Α.Π.) 
Α.Ε.Ι. ή Προγραμμάτων Σπουδών Επιλογής (Π.Σ.Ε.) Α.Ε.Ι. της 
ημεδαπής «αντίστοιχης ειδικότητας ή ταυτόσημο κατά 
περιεχόμενο ειδικότητας» με το ζητούμενο από την ανα¬ 
κοίνωση, υπάλληλοι οι οποίοι δεν διαθέτουν τίτλο που 
αναφέρεται ρητά (με την ονομασία του) στην ανακοίνωση, 
καλύπτεται δε από τους παραπάνω όρους (αντιστοιχία ή 
ταυτοσημία), υποχρεούνται να προσκομίσουν συγχρόνως 
βεβαίωση του αρμοδίου οργάνου του Α.Ε.Ι. ή Ελληνικού 
Ανοικτού Πανεπιστημίου (Ε.Α.Π.) Α.Ε.Ι. ή Προγραμμάτων 
Σπουδών Επιλογής (Π.Σ.Ε.) Α.Ε.Ι., στο οποίο ανήκει το Τμή- 
μα που χορήγησε το εν λόγω πτυχίο ή δίπλωμα, περί 
του ότι ο τίτλος αυτός στηρίζεται σε σπουδές που κα¬ 
λύπτουν με πλήρη επάρκεια το γνωστικό αντικείμενο του 
πτυχίου που ζητείται από την ανακοίνωση (Π.Δ.50/2001 
άρθρο 26 παρ. 2, όπως τροποποιήθηκε μεταγενέστερα). 
Σε περίπτωση που δεν προσκομιστεί η βεβαίωση αυτή, 
ο επικαλούμενος τίτλος δεν λαμβάνεται υπόψη. 

Γ ια τους τίτλους Τεχνολογικής Εκπαίδευσης: όπου ως 
προσόν μετάταξης/μεταφοράς ορίζεται πτυχίο ή δίπλω¬ 
μα Τ.Ε.Ι. ή Προγραμμάτων Σπουδών Επιλογής (Π.Σ.Ε.) Τ.Ε.Ι. 
ή ΚΑΤΕΕ ή ναυτικών ακαδημιών της ημεδαπής αντίστοιχο 
κατά ειδικότητα με το ζητούμενο από την Ανακοίνωση, 
υπάλληλοι οι οποίοι δεν διαθέτουν τίτλο που αναφέρε- 
ται ρητά (με την ονομασία του) στην ανακοίνωση, κα¬ 
λύπτεται δε από τους παραπάνω όρους (αντιστοιχία ή 
ταυτοσημία), υποχρεούνται να προσκομίζουν συγχρόνως 
βεβαίωση του αρμοδίου οργάνου του Τ.Ε.Ι. ή Προγραμμά¬ 
των Σπουδών Επιλογής (Π.Σ.Ε.) Τ.Ε.Ι., στο οποίο ανήκει το 
Τμήμα που χορήγησε το εν λόγω πτυχίο ή δίπλωμα, περί 
του ότι ο τίτλος αυτός στηρίζεται σε σπουδές που καλύ¬ 
πτουν με πλήρη επάρκεια το γνωστικό αντικείμενο του 
πτυχίου που ζητείται από την ανακοίνωση (Π.Δ. 50/2001 
άρθρο 26 παρ. 2, όπως τροποποιήθηκε μεταγενέστερα). 
Σε περίπτωση που δεν προσκομιστεί η βεβαίωση αυτή, 
ο επικαλούμενος τίτλος δεν λαμβάνεται υπόψη. 

Οι υπάλληλοι που κατέχουν τίτλους Πανεπιστημιακής 
ή Τεχνολογικής Εκπαίδευσης (Α.Ε.Ι. ή Α.Τ.Ε.Ι.) στους οποί¬ 
ους δεν αναγράφεται η κατεύθυνση ή ειδίκευση αυτών, 
όπως αυτή ενδέχεται να ζητείται από την ανακοίνωση, 
πρέπει να προσκομίσουν πιστοποιητικό ή βεβαίωση του 
Τμήματος που χορήγησε τον τίτλο σπουδών τους, από 


όπου να προκύπτει ότι παρακολούθησαν τα μαθήματα 
κύκλου σπουδών της κατεύθυνσης ή ειδίκευσης που 
ζητείται από την ανακοίνωση. 

Εάν ο τίτλος έχει αποκτηθεί στην αλλοδαπή απαιτείται: 

Πράξη αναγνώρισης από το ΔΙ.Κ.Α.Τ.Σ.Α. ή το Ι.Τ.Ε. 
αντίστοιχα, για την ισοτιμία, και αντιστοιχία της βαθμο¬ 
λογικής κλίμακας αυτού με τη βαθμολογική κλίμακα των 
ημεδαπών τίτλων ή πιστοποιητικό αναγνώρισης από τον 
Διεπιστημονικό Οργανισμό Αναγνώρισης Τίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.) περί ισοτιμίας 
καθώς και αντιστοιχία της βαθμολογικής κλίμακας αυ¬ 
τών με τη βαθμολογική κλίμακα των ημεδαπών τίτλων. 

Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 
απαιτείται βεβαίωση από το Εκπαιδευτικό Ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

Στις περιπτώσεις που η ισοτιμία ή ισοτιμία και αντι¬ 
στοιχία του πτυχίου αλλοδαπής αναγνωρίζεται μόνον 
εφόσον ο κάτοχος του πτυχίου είναι και κάτοχος μετα¬ 
πτυχιακού διπλώματος, δεν αναγνωρίζεται ισοτιμία του 
μεταπτυχιακού διπλώματος, και επομένως δεν λογίζεται 
ως μεταπτυχιακός τίτλος. Στην περίπτωση λοιπόν που 
ο μεταπτυχιακός τίτλος συμπληρώνει ή ενσωματώνεται 
στο βασικό, δεν λογίζεται ως μεταπτυχιακός τίτλος. 

Ειδικά για τα πτυχία της Κύπρου: Γ ια τα πτυχία που 
αποκτήθηκαν πριν από την πλήρη ένταξη της Κυπρια¬ 
κής Δημοκρατίας στην ΕυρωπάίκήΈνωση (1-5-2004) και 
αναφέρονται στο Π.Δ. 299/1997 δεν απαιτείται ισοτιμία 
και αντιστοιχία. Γ ια τα ίδια πτυχία καθώς και για όλα 
τα υπόλοιπα, τα οποία έχουν χρόνο κτήσης μετά την 
ένταξή της στην Ε.Ε. απαιτείται ισοτιμία και αντιστοιχία. 

Ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί 
πρόσφυγες και επαναπατριζόμενοΓΕλληνες 

Σύμφωνα με τη διάταξη της παραγράφου 6 του άρθρου 
2 του Ν. 1735/1987 «σε περίπτωση που το ΔΙ.Κ.Α.Τ.Σ.Α. 
και το Ινστιτούτο Τεχνολογικής Εκπαίδευσης (Ι.Τ.Ε.) δεν 
μπορούν να αναγνωρίσουν ισοτιμία πτυχίων Α.Ε.Ι. και 
Τ.Ε.Ι. που κατέχουν πολιτικοί πρόσφυγες και επαναπα- 
τριζόμενοι Έλληνες, κατά την έννοια των διατάξεων 
της περίπτωσης α' της παρ. 2 του άρθρου 5, λόγω 
ανυπαρξίας αντίστοιχης σχολής στα Α.Ε.Ι. και Τ.Ε.Ι. της 
ημεδαπής, καθορίζουν με βεβαίωσή τους τη συνάφεια 
του γνωστικού αντικειμένου του πτυχίου με πτυχίο Α.Ε.Ι. 
ή Τ.Ε.Ι. της ημεδαπής. Με βάση τη βεβαίωση αυτή τα 
παραπάνω πρόσωπα επιτρέπεται να συμμετέχουν σε 
διαδικασίες διορισμού ή πρόσληψης για θέσεις των 
οποίων τυπικό προσόν είναι εκείνο προς το οποίο έχει 
αναγνωρισθεί συνάφεια από το ΔΙ.Κ.Α.Τ.Σ.Α. ή το Ι.Τ.Ε.». 

Στις περιπτώσεις που η ισοτιμία πτυχίων Α.Ε.Ι. που 
κατέχουν πολιτικοί πρόσφυγες και επαναπατριζόμενοι 
Έλληνες, έχει χορηγηθεί από τον Διεπιστημονικό Ορ¬ 
γανισμό Αναγνώρισης Τίτλων Ακαδημαϊκών και Πληρο¬ 
φόρησης (Δ.Ο.Α.Τ.Α.Π.) προκειμένου να συμμετέχουν σε 
διαδικασίες διορισμού ή πρόσληψης πρέπει με βεβαίωση 
του (Δ.Ο.Α.Τ.Α.Π.) να καθορίζεται η συνάφεια του γνω¬ 
στικού αντικειμένου του πτυχίου, με πτυχία Α.Ε.Ι. της 
ημεδαπής τα οποία ζητούνται από την προκήρυξη ως 
προσόντα διορισμού για τις προκηρυσσόμενες θέσεις. 

Στις περιπτώσεις των αλλοδαπών τίτλων για τους 
οποίους δεν υφίσταται αντιστοιχία βαθμολογικής ή 
αξιολογικής κλίμακας με τη βαθμολογική ή αξιολογι¬ 
κή κλίμακα τίτλων της ημεδαπής ο σχετικός τίτλος 
χαρακτηρίζεται ως αδιαβάθμητος (ν. 3328/2005 άρθρο 
8). Στην περίπτωση αυτή ο υπάλληλος στη θέση του 

εντύπου της αίτησης που αφορά στο βαθμό τίτλου 
σπουδών συμπληρώνει το ελάχιστο της βαθμολογικής 
κλίμακας Τριτοβάθμιας Εκπαίδευσης ημεδαπής, δηλ. «5». 

Εξαιρούνται από την υποχρέωση προσκόμισης πράξης 
αναγνώρισης για την ισοτιμία και την αντιστοιχία του 
τίτλου, όσοι υπάλληλοι υποβάλλουν αποφάσεις αναγνώ¬ 
ρισης επαγγελματικών προσόντων ή επαγγελματικής 
ισοδυναμίας τίτλων τυπικής ανώτατης εκπαίδευσης οι 
οποίες χορηγήθηκαν από: 

ί) το Συμβούλιο Αναγνώρισης Επαγγελματικών Προσό¬ 
ντων (ΣΑ.Ε.Π.) του άρθρου 55 του π.δ. 38/2010 «Προσαρ¬ 
μογή της ελληνικής νομοθεσίας στην Οδηγία 2005/36/ΕΚ 
του Ευρωπαϊκού Κοινοβουλίου και του Συμβουλίου της 7ης 
Σεπτεμβρίου 2005, σχετικά με την αναγνώριση των επαγ¬ 
γελματικών προσόντων», όπως τροποποιήθηκε και ισχύει ή 

ϋ) το Συμβούλιο Αναγνώρισης Επαγγελματικών Προ¬ 
σόντων (Σ.Α.Ε.Π.) του άρθρου 55 του π.δ. 38/2010, για 
την αναγνώριση επαγγελματικής ισοδυναμίας, βάσει 
της παραγράφου 2 του άρθρου 1 του Π.Δ. 38/2010, όπως 
ισχύει κάθε φορά ή 

ιϋ) το Συμβούλιο Αναγνώρισης Επαγγελματικής Ισοτιμί¬ 
ας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) του 
άρθρου 10 του π.δ. 165/2000 «Προσαρμογή της Ελληνικής 
Νομοθεσίας με ένα γενικό σύστημα αναγνώρισης των 
διπλωμάτων τριτοβάθμιας εκπαίδευσης που πιστοποι¬ 
ούν επαγγελματική εκπαίδευση ελάχιστης διάρκειας 
τριών ετών, σύμφωνα με την οδηγία 89/48/ΕΟΚ του 
Συμβουλίου των Ευρωπαϊκών Κοινοτήτων». 

Οι ως άνω υπάλληλοι εξαιρούνται μεν από την υπο¬ 
χρέωση προσκόμισης πράξεως αναγνώρισης για την 
ισοτιμία και την αντιστοιχία του τίτλου, όχι όμως και 
από την υποχρέωση προσκόμισης πιστοποιητικού από 
το ΔΙ.Κ.Α.Τ.Σ.Α. ή από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.) για τη βαθμολογική αντιστοιχία του τίτλου. 

ΜΕΤΑΠΤΥΧΙΑΚΟΙ ΤΙΤΛΟΙ (ΠΕ, ΤΕ) 

Οι υπάλληλοι που είναι κάτοχοι διδακτορικού ή με¬ 
ταπτυχιακού τίτλου σπουδών ετήσιας τουλάχιστον 
φοίτησης προσκομίζουν επικυρωμένη φωτοτυπία του 
διδακτορικού ή μεταπτυχιακού διπλώματος, καθώς και 
βεβαίωση από το Πανεπιστήμιο που να καθορίζει το 
γνωστικό αντικείμενο αυτών, εφόσον τούτο δεν προκύ¬ 
πτει σαφώς από τους προσκομιζόμενους τίτλους. 

Αν ο τίτλος έχει αποκτηθεί στην αλλοδαπή απαι¬ 
τείται μόνον πράξη αναγνωρίσεως του τίτλου από το 
ΔΙ.Κ.Α.Τ.Σ.Α. ή Πιστοποιητικό Αναγνώρισης από τον Δι¬ 
επιστημονικό Οργανισμό Αναγνώρισης Τίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.) περί ισοτιμίας 
που να έχει εκδοθεί μέχρι την τελευταία ημέρα της 
προθεσμίας υποβολής των ηλεκτρονικών αιτήσεων και 
σε περίπτωση που από την πράξη αναγνώρισης δεν 
προκύπτει το γνωστικό αντικείμενο, απαιτείται βεβαί¬ 
ωση από το Πανεπιστήμιο που χορήγησε τον τίτλο, η 
οποία να καθορίζει το γνωστικό αντικείμενο, καθώς και 
επίσημη μετάφρασή της. 

ΣΗΜΕΙΩΣΗ: α) Στις περιπτώσεις που η ισοτιμία ή ισοτι¬ 
μία και αντιστοιχία του πτυχίου αλλοδαπής αναγνωρίζεται 
μόνον εφόσον ο κάτοχος του πτυχίου είναι και κάτοχος 
μεταπτυχιακού διπλώματος δεν αναγνωρίζεται ισοτιμία του 
μεταπτυχιακού διπλώματος, και επομένως δεν λογίζεται 
ως μεταπτυχιακός τίτλος και β) Στην περίπτωση που ο 
μεταπτυχιακός τίτλος συμπληρώνει ή ενσωματώνεται στο 
βασικό, δεν λογίζεται ως μεταπτυχιακός τίτλος. 

Για την κατηγορία Δευτεροβάθμιας και Υποχρεωτικής 
Εκπαίδευσης: 

Επικυρωμένη φωτοτυπία του τίτλου σπουδών στον 
οποίο να αναγράφεται ο ακριβής βαθμός, η ημερομηνία 


και το έτος κτήσης αυτού. Σε περίπτωση που ο βαθμός 
εκφράζεται με αξιολογικό χαρακτηρισμό πρέπει να υπο¬ 
βληθεί και βεβαίωση της οικείας σχολής για τον ακριβή 
αριθμητικό βαθμό, με δύο δεκαδικά ψηφία. 

Ο βαθμός του τίτλου σπουδών Δευτεροβάθμιας Εκ¬ 
παίδευσης με βάση τον οποίο ο υπάλληλος μετέχει 
στη διαδικασία της κινητικότητας, υπολογίζεται με δύο 
δεκαδικά ψηφία. Οι υπάλληλοι της κατηγορίας ΔΕ κλά¬ 
δων τεχνικών ειδικοτήτων οι οποίοι κατέχουν το βασικό 
τίτλο σπουδών υποχρεωτικής εκπαίδευσης και τριετή 
τουλάχιστον εμπειρία στο αντίστοιχο αντικείμενο, μο- 
ριοδοτούνται για τον τίτλο που κατέχουν. 

Για τους αποφοίτους Ι.Ε.Κ. απαιτείται: Δίπλωμα Επαγ¬ 
γελματικής Κατάρτισης Επιπέδου Μεταδευτεροβάθμιας 
εκπαίδευσης και βεβαίωση του Οργανισμού Επαγγελ¬ 
ματικής Εκπαιδεύσεως και Καταρτίσεως (Ο.Ε.Ε.Κ.) ή του 
Εθνικού Οργανισμού Πιστοποίησης Προσόντων (Ε.Ο.Π.Π.) 
ή του Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π.), που 
αποτελεί αναπόσπαστο παράρτημα του διπλώματος από 
την οποία να προκύπτει ο μέσος όρος της βαθμολογίας 
τους στο θεωρητικό μέρος των εξετάσεων πιστοποίησης 
ή βεβαίωση του Ο.Ε.Ε.Κ. ή Ε.Ο.Π.Π. ή Ε.Ο.Π.Π.Ε.Π. από την 
οποία να προκύπτει ο μέσος όρος της βαθμολογίας τους 
στο θεωρητικό μέρος των εξετάσεων πιστοποίησης και 
η ακριβής ημερομηνία κατά την οποία ο ενδιαφερόμενος 
κατέστη διπλωματούχος. Ως βαθμός διπλώματος νοείται 
ο μέσος όρος βαθμολογίας στο θεωρητικό μέρος των 
εξετάσεων πιστοποίησης, ο αναφερόμενος σε βεβαίωση 
που εκδίδεται από τον Ο.Ε.Ε.Κ. ή Ε.Ο.Π.Π. ή Ε.Ο.Π.Π.Ε.Π. 
και η οποία δεν ισχύει αυτοτελώς, αλλά αποτελεί ανα¬ 
πόσπαστο παράρτημα του διπλώματος. 

Για τους ημεδαπούς τίτλους σπουδών οι οποίοι έχουν 
μόνο αξιολογικό χαρακτηρισμό (άριστα, λίαν καλώς, κα¬ 
λώς), εφόσον δεν έχει προσκομιστεί από τον υπάλληλο 
βαθμολογία, θα θεωρηθεί ότι έχει βαθμολογηθεί με τη 
βάση της αντίστοιχης αξιολογικής κλίμακας. 

Εάν ο τίτλος έχει αποκτηθεί στην αλλοδαπή απαιτείται: 

α) Γ ια τίτλους Δευτεροβάθμιας μη τεχνικής ή μη επαγ¬ 
γελματικής εκπαίδευσης απαιτείται βεβαίωση ισοτιμίας 
από την αρμόδια Διεύθυνση του Υπουργείου Εθνικής 
Παιδείας και Θρησκευμάτων και για τεχνική και επαγ¬ 
γελματική εκπαίδευση αλλοδαπής, πράξη ισοτιμίας και 
κατάταξης της επιτροπής Ισοτιμιών του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.) 
ή του Εθνικού Οργανισμού Πιστοποίησης Προσόντων 
(Ε.ΟΠ.Π.) ή του Εθνικού Οργανισμού Πιστοποίησης 
Προσόντων και Επαγγελματικού Προσανατολισμού 
(Ε.Ο.Π.Π.Ε.Π.) και βεβαίωση αντιστοιχίας βαθμού από την 
αρμόδια Διεύθυνση του Υπουργείου Εθνικής Παιδείας 
και θρησκευμάτων σε εικοσάβαθμη κλίμακα. 

β) Για Υποχρεωτική μη τεχνική ή μη επαγγελματική 
εκπαίδευση, βεβαίωση ισοτιμίας ή αντιστοιχίας και βε¬ 
βαίωση για την αντιστοιχία του βαθμού στην εικοσά- 
βαθμη κλίμακα από τη Διεύθυνση Παιδείας Ομογενών 
και Διαπολιτισμικής Εκπαίδευσης (ΔΙ.Π.Ο.Δ.Ε.) της Κ.Υ. 
του Υπουργείου Εθνικής Παιδείας και θρησκευμάτων 
ή από τις κατά τόπους Διευθύνσεις Δευτεροβάθμιας 
Εκπαίδευσης της ημεδαπής. 

Εξαιρούνται από την υποχρέωση προσκόμισης πράξης 
αναγνώρισης για την ισοτιμία και την αντιστοιχία του 
τίτλου, όσοι υπάλληλοι υποβάλλουν αποφάσεις αναγνώ¬ 
ρισης επαγγελματικών προσόντων ή επαγγελματικής 
ισοδυναμίας τίτλων τυπικής ανώτατης εκπαίδευσης οι 
οποίες χορηγήθηκαν από: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ί) το Συμβούλιο Αναγνώρισης Επαγγελματικών Προσό¬ 
ντων (ΣΑ.Ε.Π.) του άρθρου 55 του π.δ. 38/2010 «Προσαρμογή 
της ελληνικής νομοθεσίας στην Οδηγία 2005/36/ΕΚ του 
Ευρωπαϊκού Κοινοβουλίου και του Συμβουλίου της 7ης 
Σεπτεμβρίου 2005, σχετικά με την αναγνώριση των επαγ¬ 
γελματικών προσόντων», όπως τροποποιήθηκε και ισχύει ή 
ϋ) το Συμβούλιο Επαγγελματικής Αναγνώρισης Τίτλων 
Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 14 
του π.δ. 231/1998 «Δεύτερο γενικό σύστημα αναγνώρισης 
της επαγγελματικής εκπαίδευσης, το οποίο συμπληρώνει 
την οδηγία 89/48/ΕΟΚ, σύμφωνα με τις οδηγίες 92/51/ΕΟΚ 
του Συμβουλίου των Ευρωπαϊκών Κοινοτήτων, 94/38/ΕΚ και 
95/43/ΕΚ της Επιτροπής των Ευρωπαϊκών Κοινοτήτων». 
IV. ΟΙΚΟΓΕΝΕΙΑΚΗ ΚΑΤΑΣΤΑΣΗ: 


Για την απόδειξη της ιδιότητας του έγγαμου απαιτεί¬ 
ται η προσκόμιση επικυρωμένου πιστοποιητικού οικο¬ 
γενειακής κατάστασης. 

Ως προς το κριτήριο «αριθμός προστατευόμενων τέ¬ 
κνων» απαιτείται η προσκόμιση εκκαθαριστικού σημει¬ 
ώματος από την αρμόδια Δ.Ο.Υ. ή αντιγράφου αυτού 
για το τρέχον οικονομικό έτος, (ή ελλείψει αυτού, για 
το προηγούμενο) από όπου προκύπτει ο αριθμός των 
προστατευόμενων μελών. Μοριοδοτούνται επίσης τα 
ανήλικα τέκνα τα οποία αποκτήθηκαν κατά το πρό¬ 
σφατο χρονικό διάστημα και δεν περιλαμβάνονται στο 
εκκαθαριστικό σημείωμα του τρέχοντος οικονομικού 
έτους, υπό την προϋπόθεση ότι ο υπάλληλος προσκο¬ 
μίζει πιστοποιητικό οικογενειακής κατάστασης από τον 
οικείο Δήμο από το οποίο να προκύπτει η τρέχουσα 
οικογενειακή του κατάσταση. 

V. ΕΠΙΚΥΡΩΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ 

Της αλλοδαπής: 

Τίτλοι, πιστοποιητικά και βεβαιώσεις της αλλοδαπής, που 
απαιτούνται από την προκήρυξη πρέπει να είναι επικυρω¬ 
μένοι και επίσημα μεταφρασμένοι στην ελληνική γλώσσα. 

Οι ανωτέρω τίτλοι υποβάλλονται σε πρωτότυπο ή σε 
ακριβές αντίγραφο του πρωτοτύπου ή σε αντίγραφο 
του ακριβούς αντιγράφου της αρχής που εξέδωσε το 
πρωτότυπο (όχι σε αντίγραφο το οποίο δεν έχει επι¬ 
κυρωθεί από την αρχή που εξέδωσε το πρωτότυπο). 
Οι ως άνω τίτλοι, πιστοποιητικά και βεβαιώσεις, όταν 
προσκομίζονται σε φωτοτυπία μη επικυρωμένη από 
την αρχή που τους εξέδωσε, επικυρώνονται μόνο από 
δικηγόρο. Ακριβή αντίγραφα από αντίγραφα ιδιωτικών 
εγγράφων ή εγγράφων που έχουν εκδοθεί από αλλο¬ 
δαπές αρχές, τα οποία έχουν επικυρωθεί από δικηγόρο 
ή δημόσια αρχή επικυρώνονται από όλες τις διοικητικές 
αρχές και τα Κέντρα Εξυπηρέτησης Πολιτών (ΚΕΠ). Η 
επίσημη μετάφρασή τους γίνεται από αρμόδια κατά 
νόμο αρχή του Υπουργείου Εξωτερικών ή την Πρεσβεία 
ή το Προξενείο της ξένης χώρας στην Ελλάδα ή από 
δικηγόρο ή από άμισθο ερμηνέα διορισμένο βάσει του 
ν. 148/26-12-1913/1-2-1914. 


Σημειώνεται ότι, σύμφωνα με τη νομολογία του Συμ¬ 
βουλίου της Επικράτειας, προκειμένου περί τίτλων 
σπουδών με τους οποίους αποδεικνύεται η γνώση της 
ξένης γλώσσας, τίτλοι που προσκομίζονται σε απλά 
φωτοαντίγραφα γίνονται δεκτοί, υπό την προϋπόθεση 
ότι προσκομίζονται επικυρωμένες μεταφράσεις αυτών, 
στις οποίες γίνεται μνεία ότι στους νόμιμους μεταφρα¬ 
στές είχαν προσκομισθεί τα πρωτότυπα ή επικυρωμένα 
αντίγραφα των τίτλων. Εάν όμως προσκομίζονται τα 
πρωτότυπα των τίτλων ή επικυρωμένα αντίγραφα αυ¬ 
τών, αρκεί η προσκόμιση απλού φωτοαντιγράφου της 
μεταφράσεως αυτών, η ακρίβεια του περιεχομένου της 



οποίας επικυρώνεται με υπεύθυνη δήλωση του υπαλλή¬ 
λου, κατά το άρθρο 8 παρ. 4 ν. 1599/1986. 

Ειδικώς όμως μετά το νέο «Κώδικα Δικηγόρων» (άρθρο 
36 ν. 4194/2013 - ΦΕΚ 208 Α727.09.2013) από την 27.09.2013, 
η μετάφραση ξενόγλωσσου εγγράφου από δικηγόρο γί¬ 
νεται δεκτή εφόσον συνοδεύεται από επικυρωμένο αντί¬ 
γραφο του ξενόγλωσσου εγγράφου που μεταφράστηκε 
και ο δικηγόρος βεβαιώνει ότι ο ίδιος έχει επαρκή γνώση 
της γλώσσας από και προς την οποία μετέφρασε. 

Της ημεδαπής: 

α) Δημόσια έγγραφα ημεδαπής (έγγραφα που έχουν 
εκδοθεί στα πλαίσια της Εθνικής έννομης τάξης, προερ¬ 
χόμενα από ημεδαπές διοικητικές αρχές ή τις Υπηρεσίες 
της Ελληνικής Αστυνομίας, όπως τίτλοι σπουδών - άδειες 
- πιστοποιητικά - βεβαιώσεις κ.λπ.), υποβάλλονται σε πρω¬ 
τότυπο ή σε ακριβές αντίγραφο του πρωτοτύπου ή σε 
αντίγραφο του ακριβούς αντιγράφου της αρχής που εξέ¬ 
δωσε το πρωτότυπο ( όχι σε αντίγραφο το οποίο δεν έχει 
επικυρωθεί από την αρχή που εξέδωσε το πρωτότυπο). 
Η επικύρωση γίνεται από οποιαδήποτε διοικητική αρχή 
ή Κέντρο Εξυπηρέτησης Πολιτών (ΚΕΠ) ή τις Υπηρεσίες 
της Ελληνικής Αστυνομίας ή δικηγόρο ή συμβολαιογράφο. 

Ο υπάλληλος μπορεί επίσης να υποβάλει αντίγραφα 
δημοσίων εγγράφων που ζητούνται με την προκήρυξη, 
συνοδευόμενα όμως απαραιτήτως με υπεύθυνη δήλωση 
κατά το άρθρο 8 παρ. 4 ν. 1599/1986, στην οποία ο ενδια¬ 
φερόμενος βεβαιώνει ότι τα αντίγραφα που επισυνάπτει 
αποτελούν γνήσια αντίγραφα εκ των πρωτοτύπων που 
έχει στα χέρια του. 

Τα επικυρωμένα κατά τα ανωτέρω αντίγραφα εγγρά¬ 
φων που εξέδωσε διοικητική αρχή, καθώς και τα απλά 
αντίγραφα εγγράφων που εξέδωσε διοικητική αρχή που 
συνοδεύονται από την κατά την παρ. 5 του άρθρου 3 του 
ν. 2690/1999 και παρ. 4 του άρθρου 8 του ν. 1599/1986 
υπεύθυνη δήλωση, στην οποία ο ενδιαφερόμενος βεβαι¬ 
ώνει την ακρίβεια των στοιχείων, γίνονται υποχρεωτικά 
αποδεκτά από τη Διοίκηση, όπως τα πρωτότυπα. 

Σύμφωνα με την υπ’ αριθ. ΔΙΣΚΠΟ/Φ.15/27928/13.10.2008 
Κοινή Απόφαση των Υπουργών Εσωτερικών και Εθνικής 
Παιδείας και Θρησκευμάτων που δημοσιεύτηκε στο Φ.Ε.Κ. 
2171/τ. Β'/22.10.2008, τα αντίγραφα των τίτλων σπουδών 
που απονέμονται απ’ όλες τις βαθμίδες εκπαίδευσης ιδι¬ 
ωτικών φορέων, μετά την επικύρωσή τους από τις οικείες 
Περιφερειακές Διευθύνσεις Πρωτοβάθμιας και Δευτερο¬ 
βάθμιας Εκπαίδευσης του ΥΠ.Ε.Π.Θ., επικυρώνονται από 
όλες τις διοικητικές αρχές και τα Κ.Ε.Π., χωρίς να απαι¬ 
τείται προσθέτως η επικύρωσή τους από δικηγόρο. 

β) Ιδιωτικά έγγραφα ημεδαπής (δηλαδή έγγραφα που 
δεν εκδίδονται από δημόσιες αρχές της ημεδαπής, όπως 
αποδείξεις παροχής υπηρεσιών, βεβαιώσεις ιδιωτών εργο¬ 
δοτών κλπ.) υποβάλλονται σε πρωτότυπα ή σε αντίγραφα 
συνοδευόμενα με υπεύθυνη δήλωση κατά το άρθρο 8 παρ. 
4 του ν. 1599/1986, στην οποία ο ενδιαφερόμενος βεβαιώ¬ 
νει ότι τα αντίγραφα που επισυνάπτει αποτελούν γνήσια 
αντίγραφα εκ των πρωτοτύπων που έχει στα χέρια του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2014 

